Temeljem članka 3. Zakona o fiskalnoj odgovornosti („Narodne novine“ broj 111/18 i 83/23), članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19) i članka 44. Statuta Općine Rovišće (“Službeni glasnik Općine Rovišće” broj 4/19 – pročišćeni tekst, 1/21 i 4/21), načelnik Općine Rovišće donosi

# PRAVILNIK

**o načinu provođenja stručnog vrednovanja i ocjene opravdanosti i učinkovitosti**

**investicijskih projekata**

# Članak 1.

Ovim Pravilnikom o načinu provođenja stručnog vrednovanja i ocjene opravdanosti i učinkovitosti investicijskih projekata (dalje u tekstu: Pravilnik), propisuje se način provođenja stručnog vrednovanja i ocjene opravdanosti i učinkovitosti investicijskih projekata po kojima se preuzimaju obveze predviđene u Proračunu i Projekcijama Proračuna Općine Rovišće.

# Članak 2.

Upravna tijela Općine Rovišće i proračunski korisnik Općine Rovišće mogu preuzeti obaveze po investicijskim projektima tek nakon provedenog stručnog vrednovanja i ocijenjenoj opravdanosti i učinkovitosti investicijskog projekta, odnosno ulaganja.

# Članak 3.

Stručno vrednovanje i ocjena opravdanosti i učinkovitosti ukazuje na sadašnje i buduće troškove ulaganja te iskoristivosti, odnosno potrebe za provedbom projekta uopće te podrazumijevaju sagledavanje operativnih troškova koje investicijski projekt dugoročno nosi.

# Članak 4.

Investicijski projekti se, s obzirom na njihovu vrijednost, razvrstavaju u tri kategorije:

* Mali investicijski projekti su projekti vrijednosti od 66.361,40 eura do 398.168,43 eura,
* Srednji investicijski projekti su projekti vrijednosti od 398.168,44 eura do 1.327.228,08 eura,
* Veliki investicijski projekti su projekti vrijednosti od 1.327.228,09 eura do 6.636.140,42 eura,
* Vrlo veliki investicijski projekti su projekti vrijednosti iznad 6.636.140,42 eura.

# Članak 5.

Svaki investicijski projekt, bez obzira na veličinu, odnosno kategoriju, do donošenja Uredbe o metodologiji ocjene investicijskih projekata od strane Vlade Republike Hrvatske, treba imati obrazac prijedloga investicijskog projekta, koji sadrži obrazloženje ciljeva projekta te opis tehničkih, tehnoloških i ostalih elemenata predloženog rješenja.

Obrazac Prijedloga investicijskog projekta sastavni je dio ovog Pravilnika.

Za velike i vrlo velike investicijske projekte, obrazac prijedloga investicijskog projekta je osnova za odlučivanje o daljnjoj izradi investicijske dokumentacije: predinvesticijske i investicijske studije, odnosno studije izvodljivosti.

Za male i srednje investicijske projekte obrazac prijedloga investicijskog projekta je osnova za odlučivanje o nastavku investicijskog projekta i uključivanje u Proračun.

# Članak 6.

Za male i srednje investicijske projekte obrazac Prijedloga investicijskog projekta sastavlja pročelnik Jedinstvenog upravnog odjela, te odluku o nastavku investicijskog projekta i uključivanja u Proračun donosi Općinski načelnik.

Za velike i vrlo velike investicijske projekte, a temeljem rezultata investicijske studije, odnosno studije izvodljivosti pročelnik Jedinstvenog upravnog odjela, podnosi Općinskom načelniku prijedlog za davanje suglasnosti za obaveze po predloženom investicijskom projektu, kako bi se istog moglo planirati u Proračunu i/ili projekcijama za višegodišnje razdoblje.

# Članak 7.

Predinvesticijska studija je stručna podloga za donošenje investicijske odluke o daljnjoj realizaciji investicijskog projekta. U njoj se izlažu i analiziraju glavne postavke više investicijskih opcija, za koje se smatra da će na tehničko-tehnološki, ekonomsko-financijski i vremenski prihvatljiv način ispuniti ciljeve iz prijedloga investicijskog projekta, nakon koje se odabire najpovoljnija investicijska opcija ili kombinacija nekoliko investicijskih opcija te daje prijedlog za optimalnu verziju. Temeljem predinvesticijske studije donosi se odluka hoće li će se izrađivati investicijska studija.

Investicijska studija, odnosno studija izvodljivosti radi se za odabranu verziju iz predinvesticijske studije s detaljnom razradom tehničkih, tehnoloških i ostalih elemenata predloženog rješenja i ona predstavlja osnovu za odlučivanje o prihvatljivosti ulaganja i daljnju izradu projektne i druge potrebne dokumentacije. Ona prikazuje ekonomsko-financijsku analizu, isplativost ulaganja (analizu troškova i koristi), analizu tržišta, dinamiku i strukturu zaposlenih, tehničke elemente ulaganja, ekonomsko-tržišnu ocjenu, analizu osjetljivosti, zaštitu okoliša, analizu najprihvatljivijeg načina na koji će projekt biti realiziran te mora sadržavati i opis utjecaja projekta na društvenu zajednicu.

# Članak 8.

Ovaj Pravilnik stupa na snagu danom donošenja i bit će objavljen na internet stranici Općine Rovišće.

KLASA: 081-01/23-02/2

URBROJ: 2103-14-03-23-1

Rovišće, 31. ožujka 2023. godine

# OPĆINSKI NAČELNIK:

 **Slavko Prišćan, v.r.**

# OBRAZAC PRIJEDLOGA RAZVOJNOG / INVESTICIJSKOG PROJEKTA

1. **OSNOVNI PODACI INVESTICIJSKOG PROJEKTA**

Naziv investicijskog projekta:

Trajanje investicijskog projekta:

Očekivani početak investicijskog projekta:

Očekivani završetak investicijskog projekta:

Lokacija:

Procijenjena vrijednost investicijskog projekta (s PDV-om):

Sažeti opis investicijskog projekta:

# SVRHA I CILJEVI INVESTICIJSKOG PROJEKTA

Razlozi za provođenje investicijskog projekta:

Ciljevi provedbe investicijskog projekta:

Pokazatelji rezultata i pokazatelji učinka investicijskog projekta:

|  |  |
| --- | --- |
| Pokazatelj 1 |  |
| Pokazatelj 2 |  |
|  |  |
|  |  |

Je li investicijski projekt kompatibilan s nekim drugim investicijskim projektom:

Status investicijskog projekta:

1. U pripremi
2. U realizaciji

# FINANCIRANJE INVESTICIJSKOG PROJEKTA

RASHODI ZA INVESTICIJU

Dinamika financiranja prema pojedinim stavkama rashoda i izvorima financiranja

|  |  |  |  |  |  |  |
| --- | --- | --- | --- | --- | --- | --- |
| Vrsta rashoda | Izvor financiranja | Rashodi do godine X | Rashodi u godini X | Rashodi u godiniX+1 | Rashodi u godiniX+2 | Rashodi u godiniX+3 ... |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Ukoliko je projekt započet u ranijim godinama potrebno je unijeti iznos troška do tekuće godine.

PRIHODI

Dinamika očekivanih namjenskih uplata prihoda po godinama

|  |  |  |  |  |  |
| --- | --- | --- | --- | --- | --- |
| Vrsta prihoda | Izvor financiranja | Prihodi u godini X | Prihodi u godiniX+1 | Prihodi u godiniX+2 | Prihodi u godiniX+3 ... |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

U Rovišću, dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pročelnik Jedinstvenog upravnog odjela

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrenje Općinskog načelnika za investicijski projekt i uključivanje u Proračun

Općinski načelnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_